ત્વચા પાછળ રોજે રોજ સમય ફાળવી ન શકતા હોવ તો અઠવાડિયામાં એક વાર રજાના દિવસે તમે તમારા ચહેરાને ક્લિન્સિંગ મિલ્કથી ક્લિન્ઝ કરી શકો છો. ત્યારબાદ તમારા ચહેરા પર સારી મસાજ ક્રીમથી મસાજ કરાવો. હવે ફેશિયલ સ્ક્રબ લઈને તમારા ચહેરા પર લગાવો. તથા ચહેરો ધોયા બાદ તેની ઉપર ફેસ પેક લગાવવો. તમે આ ફેસ પેક સામગ્રીને ભેળવીને ઘરે જ બનાવી શકો છો. એક છીણેલો બટાકો, એક ટી સ્પૂન લીંબુનો રસ હવે તેમાં મધના થોડાંક ટીંપા નાંખવા અને બરાબર મિક્સ કરવું. આ મિશ્રણ તમારા ચહેરા પર ૧૫ મિનિટ સુધી લગાવી રાખવું પછી ચહેરાને ધોઈ લેવો. જા તમારી પાસે આ પેક તૈયાર કરવાનો સમય ન હોય તો તમે સારી બ્રાન્ડેડ કંપનીના ફેસપેક પણ વાપરી શકો છો. નિયમિત દિવસે પૂરો થતાં મેકઅપ ખાસ દૂર કરવો અને ચહેરાનું ક્લિન્ઝીંગ રૂટીન ભૂલ્યા વગર કરવું. તમે આના માટે તૈયાર મળતાં પાઉડરનો પણ ત્વચાને ક્લીન કરી શકો છો. એક ચમચી મેથી પાઉડર, ચપટી હળદર અને ૩ ટી સ્પૂન અટામણ લઈને મિક્સ કરેલી પેસ્ટ અને તેમાં દહીં નાંખવું. આ મિશ્રણથી તમારે ચહેરાને ક્લિન્ઝ કરવો. આ મિશ્રણ તમારી ત્વચાને દરરોજ પોષણ આપે છે.